title: 2013/423/ES: Komisijas Lēmums ( 2013. gada 2. augusts ), ar ko pieņem saistības, kuras piedāvātas saistībā ar antidempinga procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu un plāksnīšu) importu

text:
               3.8.2013

               LV

               Eiropas Savienības Oficiālais Vēstnesis

               L 209/26

         KOMISIJAS LĒMUMS
   (2013. gada 2. augusts),
   ar ko pieņem saistības, kuras piedāvātas saistībā ar antidempinga procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu un plāksnīšu) importu
   (2013/423/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 7., 8. un 9. pantu,
   pēc apspriešanās ar Padomdevēju komiteju,
   tā kā:
   A.   PROCEDŪRA

               (1)

               Komisija ar Regulu (ES) Nr. 513/2013 (2) noteica pagaidu antidempinga maksājumu Ķīnas Tautas Republikas (ĶTR) izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu un plāksnīšu) importam.

         B.   SAISTĪBAS

   1.   Saistību piedāvājums

               (2)

               Pēc pagaidu antidempinga pasākumu pieņemšanas ražotāju eksportētāju grupa, tostarp viņu saistītie uzņēmumi ĶTR un Eiropas Savienībā, kopā ar Ķīnas Iekārtu un elektronisko ražojumu importa un eksporta tirdzniecības palātu (turpmāk “CCCME”) piedāvāja kopīgas cenu saistības saskaņā ar pamatregulas 8. panta 1. punktu. Saistību piedāvājumu atbalstīja arī Ķīnas iestādes.

         2.   Saistību piedāvājuma novērtējums

               (3)

               Saistību piedāvājums tika pārbaudīts, ņemot vērā tirgus apstākļu pārmaiņas, kuras bija notikušas laikā kopš saistību piedāvājuma iesniegšanas līdz izmeklēšanas periodam, kas bija paredzēts izmeklēšanā, kuras rezultātā tika noteikti pagaidu pasākumi. Tika novērots gan cenu līmeņa, gan patēriņa kritums Savienības tirgū, un šīs pārmaiņas bija saistītas ar vairākiem faktoriem, kas tika noteikti un analizēti izmeklēšanā, kuras rezultātā noteica pagaidu pasākumus.

               (4)

               Dažkārt cenu līmeņa pārmaiņu jautājumu saistībās var risināt, izmantojot indeksācijas metodi, kas sasaista minimālās importa cenas ar izejvielu cenām, kuras norādītas atzītos un publiski pieejamos avotos. Tomēr šajā gadījumā nevarēja noteikt korelāciju starp izejvielu cenām un galaražojumu cenām, kas ļautu iegūt uzticamu indeksācijas metodi. Lai ņemtu vērā konstatētās cenu līmeņa pārmaiņas, vajadzēja izstrādāt alternatīvu metodi, un kā atsauci izmantoja ziņojumus par cenām no reprezentatīvām un publiski pieejamām datubāzēm (Bloomberg
                   (3) un pvXchange
                   (4)), kas specializējas attiecīgajā nozarē.

               (5)

               Lai nodrošinātu, ka saistības ir īstenojamas, Ķīnas eksportētāji iesniedza kopīgu saistību piedāvājumu ar vienu minimālo importa cenu fotoelektriskajiem moduļiem un vienu cenu to katrai galvenajai sastāvdaļai (proti, elementiem un plāksnītēm).

               (6)

               Turklāt, lai samazinātu risku, ka uzņēmums nosūta preces, izmantojot citus uzņēmumus, un panāktu, ka praktiski ir iespējams uzraudzīt daudzos iesaistītos eksportētājus, Ķīnas eksportētāji piedāvāja nodrošināt, lai saskaņā ar saistībām veiktā importa apjoms gadā būtu tādā līmenī, kas aptuveni atbilst viņu pašreizējiem tirgus darbības rezultātiem.

               (7)

               Eksportētāji piedāvāja cenu saistības. Lai novērtētu, vai minētās cenu saistības novērš dempinga kaitējumu radošo ietekmi, Komisija inter alia analizēja pašreizējās eksporta cenas un pagaidu maksājuma līmeni. Pamatojoties uz to, tika secināts, ka ar cenu saistībām tiek novērsta dempinga kaitējumu radošā ietekme.

               (8)

               Tāpēc dempinga kaitējumu radošā ietekme ir novērsta ar cenu saistībām, kas aptver importu konkrētā gada līmenī, un arī ar ad valorem pagaidu maksājumu, ko uzliek importam, kas pārsniedz gada līmeni, kā iepriekš minēts 6. apsvērumā.

               (9)

                  CCCME arī sniegs Komisijai regulāru un detalizētu informāciju par to uzņēmumu pārdošanas apjomu uz Savienību, kuri piedāvā kopīgās saistības, ļaujot Komisijai efektīvi uzraudzīt saistības. Ņemot vērā CCCME aktīvo uzdevumu, Ķīnas iestāžu sniegto atbalstu un drošības pasākumus gada līmeņa apmērā, kā minēts 6. apsvērumā, Komisija uzskata, ka pasākumu apiešanas risks ir neliels un to atsver apsvērumi attiecībā uz piegāžu drošības garantēšanu Savienības tirgū.

         C.   IEINTERESĒTO PERSONU PIEZĪMES UN SAISTĪBU PIEŅEMŠANA

   1.   Ieinteresēto personu piezīmes

               (10)

               Saistību piedāvājums tika iesniegts ieinteresētajām personām. Līdz šim nav saņemtas piezīmes pret tā pieņemšanu.

               (11)

               Ņemot vērā iepriekšminēto, ražotāju eksportētāju piedāvātās saistības ir pieņemamas. Attiecīgie uzņēmumi un CCCME ir informēti par būtiskajiem faktiem, apsvērumiem un pienākumiem, kas ir saistību pieņemšanas pamatā.

               (12)

               Turklāt, lai Komisija varētu efektīvi uzraudzīt saistību ievērošanu, atbrīvojums no antidempinga maksājuma, attiecīgajai muitas iestādei iesniedzot pieprasījumu par laišanu brīvā apgrozībā, būs atkarīgs no šādu nosacījumu izpildes:

                           a)

                           uzņēmums, kas norādīts šā lēmuma pielikumā, ir iesniedzis faktūrrēķinu un CCCME izdotu sertifikātu, kurā ir vismaz Regulas (ES) Nr. 513/2013 attiecīgi II un III pielikumā norādītā informācija;

                           b)

                           importētās preces ir tieši ražojuši, nosūtījuši un par tām rēķinu izrakstījuši šā lēmuma pielikumā norādītie uzņēmumi vai nu to saistītajiem uzņēmumiem Savienībā, kuri darbojas kā importētāji un muito preces laišanai brīvā apgrozībā Savienībā, kā minēts šā lēmuma pielikumā, vai pirmajam neatkarīgajam klientam, kas darbojas kā importētājs un muito preces laišanai brīvā apgrozībā Savienībā;

                           c)

                           muitā deklarētās un uzrādītās preces precīzi atbilst faktūrrēķinā sniegtajam aprakstam.

               (13)

               Ja šāds rēķins un sertifikāts netiek iesniegts vai ja tie neatbilst muitā uzrādītajam ražojumam, vai tiek iesniegts faktūrrēķins, kurā ir vismaz Regulas (ES) Nr. 513/2013 IV pielikumā norādītā informācija, jāmaksā attiecīgā antidempinga maksājuma likme.

               (14)

               Ja saskaņā ar pamatregulas 8. panta 9. punktu Komisija pēc pārkāpuma atsauc pieņemtās saistības, norādot konkrētus darījumus, un attiecīgos saistību rēķinus pasludina par nederīgiem, muitas parāds rodas brīdī, kad pieņem deklarāciju laišanai brīvā apgrozībā.

               (15)

               Importētājiem jāzina, ka muitas parāds ir normāls tirdzniecības risks, kas, pieņemot deklarāciju par laišanu brīvā apgrozībā, kā aprakstīts 11. un 12. apsvērumā, var rasties arī tad, ja Komisija ir pieņēmusi tā uzņēmuma piedāvātās saistības, no kura šie importētāji tieši vai netieši ir pirkuši savas preces.

               (16)

               Saskaņā ar pamatregulas 14. panta 7. punktu muitas iestādēm nekavējoties jāinformē Komisija, ja konstatēti fakti, kas norāda uz saistību pārkāpumu.

               (17)

               Saistību pārkāpuma vai atsaukšanas gadījumā vai tad, ja Komisija atsauc pieņemtās saistības, saskaņā ar pamatregulas 8. panta 9. punktu automātiski piemēro pamatregulas 7. pantā noteikto pagaidu antidempinga maksājumu,

         IR PIEŅĒMUSI ŠO LĒMUMU.
   1. pants
   Ar šo tiek pieņemtas saistības, ko piedāvā šā lēmuma pielikumā minētie ražotāji eksportētāji kopā ar Ķīnas Iekārtu un elektronisko ražojumu importa un eksporta tirdzniecības palātu (CCCME), saistībā ar antidempinga procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu un plāksnīšu) importu.
   2. pants
   Šis lēmums stājas spēkā 2013. gada 6. augustā.

      Briselē, 2013. gada 2. augustā

            Komisijas vārdā –

            priekšsēdētājs

         José Manuel BARROSO

      (1)  OV L 343, 22.12.2009., 51. lpp.

      (2)  OV L 152, 5.6.2013., 5. lpp.

      (3)  Maksas informācija, kas pieejama tikai Bloomberg profesionālo pakalpojumu abonentiem.

      (4)  http://www.pvxchange.com/

      PIELIKUMS
      Uzņēmumu saraksts:

                  Uzņēmuma nosaukums

                     Taric papildu kods

                     Jiangsu Aide Solar Energy Technology Co. Ltd

                  B798

                     Anji DaSol Solar Energy Science & Technology Co. Ltd

                  B802

                     Anhui Schutten Solar Energy Co. Ltd

                     Quanjiao Jingkun Trade Co. Ltd

                  B801

                     Xi’an SunOasis (Prime) Company Limited

                     TBEA SOLAR CO. LTD

                     XINJIANG SANG’O SOLAR EQUIPMENT

                  B804

                     CSI Solar Power (China) Inc.

                     Canadian Solar Manufacturing (Changshu) Inc.

                     Canadian Solar Manufacturing (Luoyang) Inc.

                     CSI Cells Co. Ltd

                  B805

                     Changzhou NESL Solartech Co. Ltd

                  B806

                     Changzhou Trina Solar Energy Co. Ltd

                     Trina Solar (Changzhou) Science & Technology Co. Ltd

                     Changzhou Youze Technology Co. Ltd

                  B791

                     CHINALAND SOLAR ENERGY CO. LTD

                  B808

                     ChangZhou EGing Photovoltaic Technology Co. Ltd

                  B811

                     CIXI CITY RIXING ELECTRONICS CO. LTD

                     ANHUI RINENG ZHONGTIAN SEMICONDUCTOR DEVELOPMENT CO. LTD

                     HUOSHAN KEBO ENERGY & TECHNOLOGY CO. LTD

                  B812

                     CNPV Dongying Solar Power Co. Ltd

                  B813

                     China Sunergy (Nanjing) Co. Ltd

                     CEEG Nanjing Renewable Energy Co. Ltd

                     CEEG (Shanghai) Solar Science Technology Co. Ltd

                     China Sunergy (Yangzhou) Co. Ltd

                     China Sunergy (Shanghai) Co. Ltd

                  B809

                     Chint Solar (Zhejiang) Co. Ltd

                  B810

                     Delsolar (Wujiang) Ltd

                  B792

                     Dongfang Electric (Yixing) MAGI Solar Power Technology Co. Ltd

                  B816

                     Era Solar Co. Ltd

                  B818

                     ET Solar Industry Limited

                     ET Energy Co. Ltd

                  B819

                     GD Solar Co. Ltd

                  B820

                     Konca Solar Cell Co. Ltd

                     Suzhou GCL Photovoltaic Technology Co. Ltd

                     Jiangsu GCL Silicon Material Technology Development Co. Ltd

                     Jiangsu Zhongneng Polysilicon Technology Development Co. Ltd

                     GCL-Poly (Suzhou) Energy Limited

                     GCL-Poly Solar Power System Integration (Taicang) Co. Ltd

                     GCL SOLAR POWER (SUZHOU) LIMITED

                     GCL Solar System (Suzhou) Limited

                  B850

                     Guodian Jintech Solar Energy Co. Ltd

                  B822

                     Hangzhou Bluesun Solar Energy Technology Co. Ltd

                  B824

                     Hangzhou Zhejiang University Sunny Energy Science and Technology Co. Ltd

                     Zhejiang Jinbest Energy Science and Technology Co. Ltd

                  B825

                     Hanwha SolarOne (Qidong) Co. Ltd

                  B826

                     Hengdian Group DMEGC Magnetics Co. Ltd

                  B827

                     HENGJI PV-TECH ENERGY CO. LTD

                  B828

                     Jiangsu Green Power PV Co. Ltd

                  B831

                     Jiangsu Hosun Solar Power Co. Ltd

                  B832

                     Jiangsu Jiasheng Photovoltaic Technology Co. Ltd

                  B833

                     Jiangsu Runda PV Co. Ltd

                  B834

                     Jiangsu Sainty Photovoltaic Systems Co. Ltd

                  B835

                     Jiangsu Sainty Machinery Imp. And Exp. Corp., Ltd

                  B835

                     Jiangsu Seraphim Solar System Co. Ltd

                  B836

                     Jiangsu Shunfeng Photovoltaic Technology Co. Ltd

                     Changzhou Shunfeng Photovoltaic Materials Co. Ltd

                     Jiangsu Shunfeng Photovoltaic Electronic Power Co. Ltd

                  B837

                     Jiangsu Sinski PV Co. Ltd

                  B838

                     Jiangsu Sunlink PV Technology Co. Ltd

                  B839

                     Jiangsu Zhongchao Solar Technology Co. Ltd

                  B840

                     Jiangxi LDK Solar Hi-Tech Co. Ltd

                     LDK Solar Hi-Tech (Nanchang) Co. Ltd

                     LDK Solar Hi-Tech (Suzhou) Co. Ltd

                  B793

                     Jiangyin Hareon Power Co. Ltd

                     Hareon Solar Technology Co. Ltd

                     Taicang Hareon Solar Energy Co. Ltd

                  B842

                     Jiangyin Shine Science and Technology Co. Ltd

                  B843

                     JingAo Solar Co. Ltd

                     Shanghai JA Solar Technology Co. Ltd

                     JA Solar Technology Yangzhou Co. Ltd

                     Hefei JA Solar Technology Co. Ltd

                     Shanghai JA Solar PV Technology Co. Ltd

                  B794

                     Jinko Solar Co. Ltd

                     Jinko Solar Import and Export Co. Ltd

                     ZHEJIANG JINKO SOLAR CO. LTD

                     ZHEJIANG JINKO SOLAR TRADING CO. LTD

                  B845

                     Jinzhou Yangguang Energy Co. Ltd

                     Jinzhou Huachang Photovoltaic Technology Co. Ltd

                     Jinzhou Jinmao Photovoltaic Technology Co. Ltd

                     Jinzhou Rixin Silicon Materials Co. Ltd

                     Jinzhou Youhua Silicon Materials Co. Ltd

                  B795

                     Juli New Energy Co. Ltd

                  B846

                     Jumao Photonic (Xiamen) Co. Ltd

                  B847

                     Kinve Solar Power Co. Ltd (Maanshan)

                  B849

                     Lightway Green New Energy Co. Ltd

                     Lightway Green New Energy(Zhuozhou) Co. Ltd

                  B851

                     MOTECH (SUZHOU) RENEWABLE ENERGY CO. LTD

                  B852

                     NICE SUN PV CO. LTD

                     LEVO SOLAR TECHNOLOGY CO. LTD

                  B854

                     Ningbo Huashun Solar Energy Technology Co. Ltd

                  B856

                     Ningbo Jinshi Solar Electrical Science & Technology Co. Ltd

                  B857

                     Ningbo Komaes Solar Technology Co. Ltd

                  B858

                     Ningbo Osda Solar Co. Ltd

                  B859

                     Ningbo Qixin Solar Electrical Appliance Co.Ltd

                  B860

                     Ningbo Sunbe Electric Ind Co. Ltd

                  B862

                     Ningbo Ulica Solar Science & Technology Co. Ltd

                  B863

                     Perlight Solar Co. Ltd

                  B865

                     Phono Solar Technology Co. Ltd

                     Sumec Hardware & Tools Co. Ltd

                  B866

                     RISEN ENERGY CO. LTD

                  B868

                     SHANDONG LINUO PHOTOVOLTAIC HI-TECH CO. LTD

                  B869

                     SHANGHAI ALEX SOLAR ENERGY Science & TECHNOLOGY CO. LTD

                  B870

                     SHANGHAI ALEX NEW ENERGY CO. LTD

                  B870

                     Shanghai BYD Co. Ltd

                     BYD(Shangluo)Industrial Co. Ltd

                  B871

                     Shanghai Chaori Solar Energy Science & Technology Co. Ltd

                     Shanghai Chaori International Trading Co. Ltd

                  B872

                     SHANGHAI SHANGHONG ENERGY TECHNOLOGY CO. LTD

                  B874

                     SHANGHAI SOLAR ENERGY S&T CO. LTD

                     Shanghai Shenzhou New Energy Development Co. Ltd

                     Lianyungang Shenzhou New Energy Co. Ltd

                  B875

                     Shenzhen Sacred Industry Co. Ltd

                  B878

                     Shenzhen Topray Solar Co. Ltd

                     Shanxi Topray Solar Co. Ltd

                     Leshan Topray Cell Co. Ltd

                  B880

                     Sopray Energy Co. Ltd

                     Shanghai Sopray New Energy Co. Ltd

                  B881

                     SUN EARTH SOLAR POWER CO. LTD

                     NINGBO SUN EARTH SOLAR POWER CO. LTD

                     Ningbo Sun Earth Solar Energy Co. Ltd

                  B882

                     SUZHOU SHENGLONG PV-TECH CO. LTD

                  B883

                     Wenzhou Jingri Electrical and Mechanical Co. Ltd

                  B886

                     Wuhu Zhongfu PV Co. Ltd

                  B889

                     Wuxi Saijing Solar Co. Ltd

                  B890

                     Wuxi Shangpin Solar Energy Science and Technology Co. Ltd

                  B891

                     Wuxi Solar Innova PV Co. Ltd

                  B892

                     Wuxi Suntech Power Co. Ltd

                     Suntech Power Co. Ltd

                     Wuxi Sunshine Power Co. Ltd

                     Luoyang Suntech Power Co. Ltd

                     Zhenjiang Rietech New Energy Science Technology Co. Ltd

                     Zhenjiang Ren De New Energy Science Technology Co. Ltd

                  B796

                     Wuxi Taichang Electronic Co. Ltd

                     Wuxi Machinery & Equipment Import & Export Co. Ltd

                     Wuxi Taichen Machinery & Equipment Co. Ltd

                  B893

                     Xi’an Huanghe Photovoltaic Technology Co. Ltd

                     State-run Huanghe Machine-Building Factory Import and Export Corporation

                  B896

                     Shanghai Huanghe Fengjia Photovoltaic Technology Co. Ltd

                  B896

                     Xi’an LONGi Silicon Materials Corp.

                     Wuxi LONGi Silicon Materials Co. Ltd

                  B897

                     Years Solar Co. Ltd

                  B898

                     Yingli Energy (China) Co. Ltd

                     Baoding Tianwei Yingli New Energy Resources Co. Ltd

                     Hainan Yingli New Energy Resources Co. Ltd

                     Hengshui Yingli New Energy Resources Co. Ltd

                     Tianjin Yingli New Energy Resources Co. Ltd

                     Lixian Yingli New Energy Resources Co. Ltd

                     Baoding Jiasheng Photovoltaic Technology Co. Ltd

                     Beijing Tianneng Yingli New Energy Resources Co. Ltd

                     Yingli Energy (Beijing) Co. Ltd

                  B797

                     Yuhuan BLD Solar Technology Co. Ltd

                     Zhejiang BLD Solar Technology Co. Ltd

                  B899

                     Yuhuan Sinosola Science & Technology Co. Ltd

                  B900

                     Zhangjiagang City SEG PV Co. Ltd

                  B902

                     Zhejiang Fengsheng Electrical Co. Ltd

                  B903

                     Zhejiang Global Photovoltaic Technology Co. Ltd

                  B904

                     Zhejiang Jiutai New Energy Co. Ltd

                     Zhejiang Topoint Photovoltaic Co. Ltd

                  B906

                     Zhejiang Kingdom Solar Energy Technic Co. Ltd

                  B907

                     Zhejiang Shuqimeng Photovoltaic Technology Co. Ltd

                  B911

                     Zhejiang Sunflower Light Energy Science & Technology Limited Liability Company

                     Zhejiang Yauchong Light Energy Science & Technology Co. Ltd

                  B914

                     Zhejiang Trunsun Solar Co. Ltd

                     Zhejiang Beyondsun PV Co. Ltd

                  B917

                     Zhejiang Xiongtai Photovoltaic Technology Co. Ltd

                  B919

                     ZHEJIANG YUANZHONG SOLAR CO. LTD

                  B920

                     RENESOLA ZHEJIANG LTD

                     RENESOLA JIANGSU LTD

                  B921

                     Zhongli Talesun Solar Co. Ltd

                  B922

                     ZNSHINE PV-TECH CO. LTD

                  B923


title: 2008/892/EK: Eiropas Centrālās bankas Lēmums ( 2008. gada 28. oktobris ) par pārejas noteikumiem Eiropas Centrālās bankas veiktajai obligāto rezervju piemērošanai pēc euro ieviešanas Slovākijā (ECB/2008/14)

text:
               29.11.2008

               LV

               Eiropas Savienības Oficiālais Vēstnesis

               L 319/73

      EIROPAS CENTRĀLĀS BANKAS LĒMUMS

   (2008. gada 28. oktobris)
   par pārejas noteikumiem Eiropas Centrālās bankas veiktajai obligāto rezervju piemērošanai pēc euro ieviešanas Slovākijā
   (ECB/2008/14)
   (2008/892/EK)
   EIROPAS CENTRĀLĀS BANKAS VALDE,
   ņemot vērā Eiropas Centrālo banku sistēmas un Eiropas Centrālās bankas Statūtus (turpmāk tekstā – “ECBS Statūti”) un jo īpaši to 19.1. pantu un 47.2. panta pirmo ievilkumu,
   ņemot vērā Padomes 1998. gada 23. novembra Regulu (EK) Nr. 2531/98 par obligāto rezervju piemērošanu, ko veic Eiropas Centrālā banka (1),
   ņemot vērā Eiropas Centrālās bankas 2003. gada 12. septembra Regulu (EK) Nr. 1745/2003 par obligāto rezervju piemērošanu (ECB/2003/9) (2),
   ņemot vērā Padomes 1998. gada 23. novembra Regulu (EK) Nr. 2532/98 par Eiropas Centrālās bankas pilnvarām piemērot sankcijas (3),
   ņemot vērā Padomes 1998. gada 23. novembra Regulu (EK) Nr. 2533/98 par statistiskās informācijas vākšanu, ko veic Eiropas Centrālā banka (4), un jo īpaši tās 5. panta 1. punktu un 6. panta 4. punktu,
   ņemot vērā Eiropas Centrālās bankas 2001. gada 22. novembra Regulu (EK) Nr. 2423/2001 par monetāro finanšu iestāžu nozares kopsavilkuma bilanci (ECB/2001/13) (5),
   tā kā:

               (1)

               Euro ieviešana Slovākijā 2009. gada 1. janvārī nozīmē, ka no šīs dienas uz kredītiestādēm un kredītiestāžu filiālēm, kas atrodas Slovākijā, attieksies rezervju prasības.

               (2)

               Šo iestāžu integrācijai Eurosistēmas obligāto rezervju sistēmā jāpieņem pārejas noteikumi, lai nodrošinātu raitu integrāciju, neradot nesamērīgu apgrūtinājumu kredītiestādēm iesaistītajās dalībvalstīs, jo īpaši Slovākijā.

               (3)

               ECBS Statūtu 5. pants saistībā ar Eiropas Kopienas dibināšanas līguma 10. pantu norāda, ka dalībvalstīm ir pienākums valsts līmenī izstrādāt un īstenot pienācīgus pasākumus tās statistiskās informācijas vākšanai, kas vajadzīga ECB statistikas ziņošanas prasību izpildei, kā arī nodrošināt laicīgu sagatavošanos euro ieviešanai statistikas jomā,

         IR NOLĒMUSI ŠĀDI.
   1. pants
   Definīcijas
   Šajā lēmumā terminiem “iestāde”, “rezervju prasība”, “izpildes periods”, “rezervju bāze” un “iesaistītā dalībvalsts” ir tāda pati nozīme kā Regulā (EK) Nr. 1745/2003 (ECB/2003/9).
   2. pants
   Pārejas noteikumi attiecībā uz iestādēm, kas atrodas Slovākijā
   1.   Atkāpjoties no 7. panta noteikumiem Regulā (EK) Nr. 1745/2003 (ECB/2003/9), no 2009. gada 1. janvāra līdz 2009. gada 20. janvārim uz iestādēm, kas atrodas Slovākijā, attiecas izpildes pārejas periods.
   2.   Katras Slovākijā atrodošās iestādes rezervju bāzi izpildes pārejas periodam nosaka saistībā ar tās bilances sastāvdaļām 2008. gada 31. oktobrī. Slovākijā atrodošās iestādes par savām rezervju bāzēm Národná banka Slovenska paziņo saskaņā ar ECB monetārās un finanšu statistikas pārskata sniegšanas sistēmu, kas noteikta Regulā (EK) Nr. 2423/2001 (ECB/2001/13). Slovākijā atrodošās iestādes, uz kurām attiecas atbrīvojums saskaņā ar Regulas (EK) Nr. 2423/2001 (ECB/2001/13) 2. panta 2. punktu, rezervju bāzi izpildes pārejas periodam aprēķina, pamatojoties uz to bilanci 2008. gada 30. septembrī.
   3.   Iestāde, kas atrodas Slovākijā, vai Národná banka Slovenska aprēķina šādas iestādes obligātās rezerves izpildes pārejas periodam. Puse, kura aprēķina obligātās rezerves, savu aprēķinu iesniedz otrai pusei, dodot tai pietiekami daudz laika aprēķina pārbaudei un korekciju iesniegšanai. Aprēķinātās obligātās rezerves, kā arī to iespējamās korekcijas abas puses apstiprina ne vēlāk kā 2008. gada 9. decembrī. Ja puse, kura saņēmusi paziņojumu, obligāto rezervju summu neapstiprina līdz 2008. gada 9. decembrim, uzskata, ka tā pieņēmusi zināšanai, ka izpildes pārejas perioda laikā piemēro aprēķināto summu.
   4.   Šīs regulas 3. panta 2.–4. punktu mutatis mutandis piemēro iestādēm, kas atrodas Slovākijā, lai šīs iestādes attiecībā uz sākotnējiem izpildes periodiem no savas rezervju bāzes var atskaitīt saistības pret iestādēm, kas atrodas Slovākijā, neskatoties uz to, ka obligāto rezervju aprēķināšanas laikā šīs iestādes nebūs to iestāžu sarakstā, uz kurām attiecas rezervju prasības, kā minēts Regulas (EK) Nr. 1745/2003 (ECB/2003/9) 2. panta 3. punktā.
   3. pants
   Pārejas noteikumi attiecībā uz iestādēm, kas atrodas citās iesaistītajās dalībvalstīs
   1.   Iestādēm, kas atrodas citās iesaistītajās dalībvalstīs, saskaņā ar Regulas (EK) Nr. 1745/2003 (ECB/2003/9) 7. pantu piemērojamo izpildes periodu neietekmē izpildes pārejas periods, kas attiecas uz iestādēm, kuras atrodas Slovākijā.
   2.   Iestādes, kas atrodas citās iesaistītajās dalībvalstīs, izpildes periodiem no 2008. gada 10. decembra līdz 2009. gada 20. janvārim un no 2009. gada 21. janvāra līdz 2009. gada 10. februārim var atskaitīt no to rezervju bāzes saistības pret iestādēm, kas atrodas Slovākijā, neskatoties uz to, ka obligāto rezervju aprēķināšanas laikā šīs iestādes nebūs to iestāžu sarakstā, uz kurām attiecas rezervju prasības, kā minēts Regulas (EK) Nr. 1745/2003 (ECB/2003/9) 2. panta 3. punktā.
   3.   Iestādes, kas atrodas citās iesaistītajās dalībvalstīs un kas vēlas atskaitīt no to rezervju bāzes saistības pret iestādēm, kas atrodas Slovākijā, par izpildes periodiem no 2008. gada 10. decembra līdz 2009. gada 20. janvārim un no 2009. gada 21. janvāra līdz 2009. gada 10. februārim, savas obligātās rezerves aprēķina, pamatojoties, attiecīgi, uz to bilanci 2008. gada 31. oktobrī un 2008. gada 30. novembrī, kā arī saskaņā ar Regulas (EK) Nr. 2423/2001 (ECB/2001/13) I pielikuma 1. tabulas 5. zemsvītras piezīmi paziņo tabulu, kurā iestādes, kas atrodas Slovākijā, norādītas kā tādas, kas pakļautas ECB obligāto rezervju sistēmai.
   Tas neskar iestāžu pienākumu paziņot statistisko informāciju par attiecīgajiem periodiem saskaņā ar Regulas (EK) Nr. 2423/2001 (ECB/2001/13) I pielikuma 1. tabulu, joprojām norādot iestādes, kas atrodas Slovākijā, kā “pārējā pasaulē” atrodošās bankas.
   Tabulas paziņo saskaņā ar grafiku un procedūrām, kas noteiktas Regulā (EK) Nr. 2423/2001 (ECB/2001/13).
   4.   Attiecībā uz izpildes periodiem, kas sākas 2008. gada decembrī, 2009. gada janvārī un 2009. gada februārī, iestādes, kas atrodas citās iesaistītajās dalībvalstīs, uz kurām attiecas atbrīvojums saskaņā ar Regulas (EK) Nr. 2423/2001 (ECB/2001/13) 2. panta 2. punktu un kas vēlas atskaitīt no to rezervju bāzes saistības pret iestādēm, kas atrodas Slovākijā, savas obligātās rezerves aprēķina, pamatojoties uz to bilanci 2008. gada 30. septembrī, kā arī saskaņā ar Regulas (EK) Nr. 2423/2001 (ECB/2001/13) I pielikuma 1. tabulas 5. zemsvītras piezīmi paziņo tabulu, kurā iestādes, kas atrodas Slovākijā, norādītas kā tādas, kas jau pakļautas ECB obligāto rezervju sistēmai.
   Tas neskar iestāžu pienākumu paziņot statistisko informāciju par attiecīgajiem periodiem saskaņā ar Regulas (EK) Nr. 2423/2001 (ECB/2001/13) I pielikuma 1. tabulu, joprojām norādot iestādes, kas atrodas Slovākijā, kā “pārējā pasaulē” atrodošās bankas.
   Tabulas paziņo saskaņā ar grafiku un procedūrām, kas noteiktas Regulā (EK) Nr. 2423/2001 (ECB/2001/13).
   4. pants
   Stāšanās spēkā un piemērošana
   1.   Šis lēmums ir adresēts Národná banka Slovenska, iestādēm Slovākijā un iestādēm citās iesaistītajās dalībvalstīs.
   2.   Šis lēmums stājas spēkā 2008. gada 1. novembrī.
   3.   Ja nav īpašu noteikumu šajā lēmumā, piemēro Regulu (EK) Nr. 1745/2003 (ECB/2003/9) un (EK) Nr. 2423/2001 (ECB/2001/13) noteikumus.

      Frankfurtē pie Mainas, 2008. gada 28. oktobrī

            ECB prezidents

         Jean-Claude TRICHET

      (1)  OV L 318, 27.11.1998., 1. lpp.

      (2)  OV L 250, 2.10.2003., 10. lpp.

      (3)  OV L 318, 27.11.1998., 4. lpp.

      (4)  OV L 318, 27.11.1998., 8. lpp.

      (5)  OV L 333, 17.12.2001., 1. lpp.


title: 2006/768/EK: Padomes Lēmums ( 2006. gada 7. novembris ), ar kuru groza Lēmumu 2003/583/EK par līdzekļu pārdali, ko saņem Eiropas Investīciju banka darbībām, kuras veica Kongo Demokrātiskajā Republikā saskaņā ar otro, trešo, ceturto, piekto un sesto EAF

text:
               11.11.2006

               LV

               Eiropas Savienības Oficiālais Vēstnesis

               L 312/45

      PADOMES LĒMUMS

   (2006. gada 7. novembris),
   ar kuru groza Lēmumu 2003/583/EK par līdzekļu pārdali, ko saņem Eiropas Investīciju banka darbībām, kuras veica Kongo Demokrātiskajā Republikā saskaņā ar otro, trešo, ceturto, piekto un sesto EAF
   (2006/768/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū, 2000. gada 23. jūnijā (1),
   ņemot vērā Padomē sanākušo dalībvalstu valdību pārstāvju Iekšējo nolīgumu (2000. gada 12. septembris) par Kopienas palīdzības finansēšanu un pārvaldību saskaņā ar Finanšu protokolu Partnerattiecību nolīgumam starp Āfrikas, Karību jūras reģiona un Klusā okeāna valstu grupas locekļiem un Eiropas Kopienu un tās dalībvalstīm, kas parakstīts Kotonū (Beninā), 2000. gada 23. jūnijā, un par finansiālas palīdzības piešķiršanu aizjūras zemēm un teritorijām, uz ko attiecas EK līguma ceturtā daļa (2), un jo īpaši tā 8. panta 2. punktu,
   ņemot vērā Komisijas priekšlikumu, kas izstrādāts, vienojoties ar Eiropas Investīciju banku (EIB),
   tā kā:

               (1)

               Padomes Lēmumā 2003/583/EK (3) paredzēts, ka papildu piešķīruma kopapjomu nodrošina uz četriem gadiem, sākot no konta atvēršanas dienas.

               (2)

               Padomē sanākušo dalībvalstu valdību pārstāvju 2005. gada 30. maija Lēmumā 2005/446/EK ir noteikts ka termiņš, pēc kura vairs neattiecina saistības uz 9. Eiropas Attīstības fonda (EAF) līdzekļiem ir 2007. gada 31. decembris (4).

               (3)

               Sakarā ar to, ka pārejas posma pabeigšana Kongo Demokrātiskajā Republikā prasīja ilgāku laiku, nekā paredzēts, ņemot vērā aizkavēšanos vēlēšanu procesa sagatavošanā, bija jāpagarina termiņš, līdz kuram var uzņemties saistības par Lēmumā 2003/583/EK paredzēto papildu piešķīrumu.

               (4)

               Tāpēc Lēmumā 2003/583/EK paredzētais termiņš, līdz kuram var uzņemties saistības par papildu piešķīrumu, būtu jāsaskaņo ar Lēmumā 2005/446/EK paredzēto termiņu,

         IR PIEŅĒMUSI ŠO LĒMUMU.
   1. pants
   Lēmuma 2003/583/EK 4. panta trešo teikumu aizstāj ar šādu tekstu:

      “Termiņš, līdz kuram var uzņemties saistības par šajā kontā ieskaitītajiem līdzekļiem, ir 2007. gada 31. decembris saskaņā ar Lēmumu 2005/446/EK. Pēc visu no piešķīruma finansēto darbību pabeigšanas bankas kontu slēdz, un visus atlikušos līdzekļus atmaksā dalībvalstīm. Kontu slēdz ne vēlāk kā 2011. gada 31. decembrī.”.

   2. pants
   Šis lēmums stājas spēkā tā pieņemšanas dienā.

      Briselē, 2006. gada 7. novembrī

            Padomes vārdā —

            priekšsēdētājs

         E. HEINÄLUOMA

      (1)  OV L 317, 15.12.2000., 3. lpp. Nolīgumā grozījumi izdarīti ar Nolīgumu, kas parakstīts Luksemburgā, 2005. gada 25. jūnijā (OV L 287, 28.10.2005., 4. lpp.).

      (2)  OV L 317, 15.12.2000., 355. lpp.

      (3)  OV L 198, 6.8.2003., 9. lpp.

      (4)  OV L 156, 18.6.2005., 19. lpp.


title: Padomes Lēmums 2011/318/KĀDP ( 2011. gada 31. marts ) par to, lai parakstītu un noslēgtu Pamatnolīgumu starp Amerikas Savienotajām Valstīm un Eiropas Savienību par Amerikas Savienoto Valstu līdzdalību Eiropas Savienības krīzes pārvarēšanas operācijās#Pamatnolīgums starp Amerikas Savienotajām Valstīm un Eiropas Savienību par Amerikas Savienoto Valstu līdzdalību Eiropas Savienības krīzes pārvarēšanas operācijās

text:
               31.5.2011

               LV

               Eiropas Savienības Oficiālais Vēstnesis

               L 143/1

         PADOMES LĒMUMS 2011/318/KĀDP
   (2011. gada 31. marts)
   par to, lai parakstītu un noslēgtu Pamatnolīgumu starp Amerikas Savienotajām Valstīm un Eiropas Savienību par Amerikas Savienoto Valstu līdzdalību Eiropas Savienības krīzes pārvarēšanas operācijās
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 37. pantu, un Līgumu par Eiropas Savienības darbību, un jo īpaši tā 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos (“AP”) priekšlikumu,
   tā kā:

               (1)

               Nosacījumi par trešo valstu dalību Savienības krīzes pārvarēšanas operācijās būtu jānosaka nolīgumā, ar ko izveido sistēmu šādai iespējamai turpmākai dalībai, nevis jāizstrādā katrai attiecīgajai operācijai atsevišķi.

               (2)

               Pēc tam, kad Padome 2010. gada 26. aprīlī pieņēma lēmumu, ar kuru pilnvaroja sākt sarunas, AP risināja sarunas par Pamatnolīgumu starp Amerikas Savienotajām Valstīm un Eiropas Savienību par Amerikas Savienoto Valstu līdzdalību Eiropas Savienības krīzes pārvarēšanas operācijās (“nolīgums”).

               (3)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Pamatnolīgums starp Amerikas Savienotajām Valstīm un Eiropas Savienību par Amerikas Savienoto Valstu līdzdalību Eiropas Savienības krīzes pārvarēšanas operācijās (“nolīgums”).
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Savienībai.
   3. pants
   Nolīgumu piemēro provizoriski no tā parakstīšanas dienas, kamēr tiek pabeigtas procedūras tā noslēgšanai (1).
   4. pants
   Padomes priekšsēdētājs Savienības vārdā sniedz nolīguma 10. panta 1. punktā paredzēto paziņojumu.
   5. pants
   Šis lēmums stājas spēkā tā pieņemšanas dienā.

      Briselē, 2011. gada 31. martā

            Padomes vārdā –

            priekšsēdētājs

         VÖLNER P.

      (1)  Nolīguma parakstīšanas datumu Padomes Ģenerālsekretariāts publicēs Eiropas Savienības Oficiālajā Vēstnesī.

      TULKOJUMS
      PAMATNOLĪGUMS
      starp Amerikas Savienotajām Valstīm un Eiropas Savienību par Amerikas Savienoto Valstu līdzdalību Eiropas Savienības krīzes pārvarēšanas operācijās
      AMERIKAS SAVIENOTĀS VALSTIS (“ASV”)
      un
      EIROPAS SAVIENĪBA (“ES” VAI “EIROPAS SAVIENĪBA”),
      turpmāk abas kopā dēvētas par “Pusēm”,
      Tā kā:
      Eiropas Savienība var pieņemt lēmumu veikt darbības krīzes pārvarēšanas jomā.
      Pēdējās divās desmitgadēs ir pieauguši valdību un daudzpusēju organizāciju centieni lietot noteiktus līdzekļus, lai samazinātu konfliktu rašanos pasaulē.
      Amerikas Savienotajām Valstīm un ES ir kopīga vēlme veicināt mierīgu izlīgumu un atvieglināt atjaunotni un stabilizāciju, kopīgi uzņemoties krīzes pārvarēšanas operāciju grūtības, un tās tic, ka Amerikas Savienoto Valstu ekspertu ieguldījumam ir liels potenciāls, kas var veicināt ES operāciju panākumus.
      Amerikas Savienotās Valstis un ES vēlas pieņemt vispārējus noteikumus Amerikas Savienoto Valstu līdzdalībai ES krīzes pārvarēšanas operācijās, tos nosakot nolīgumā, ar kuru izveido sistēmu šādai iespējamai līdzdalībai nākotnē, nevis katrā atsevišķā gadījumā paredzot noteikumus katrai attiecīgai operācijai,
      IR VIENOJUŠĀS PAR TURPMĀKO.
      1. pants
      Lēmumi attiecībā uz līdzdalību
      1.   Pēc tam, kad Eiropas Savienība ir pieņēmusi lēmumu aicināt Amerikas Savienotās Valstis piedalīties ES krīzes pārvarēšanas operācijā un Amerikas Savienotās Valstis ir nolēmušas tajā piedalīties, Amerikas Savienotās Valstis sniedz Eiropas Savienībai informāciju par to piedāvāto ieguldījumu. Amerikas Savienoto Valstu lēmums piedalīties ES krīzes pārvarēšanas operācijā apliecina ASV piekrišanu ievērot tā Padomes lēmuma noteikumus, ar kuru ES pieņēmusi lēmumu īstenot attiecīgo operāciju (“Padomes lēmums”).
      2.   Eiropas Savienība un Amerikas Savienotās Valstis apspriežas par Amerikas Savienoto Valstu ierosināto ieguldījumu, tostarp par iespējamo ieguldījumu operācijas operatīvajā budžetā, un, ja tās vienojas par līdzdalību, šādu līdzdalību īsteno saskaņā ar noteikumiem, kas izklāstīti šajā nolīgumā un jebkādā(-ās) saistītā(-ās) īstenošanas vienošanās, ko Puses ir noslēgušas.
      3.   Amerikas Savienoto Valstu ieguldījums ES krīzes pārvarēšanas operācijās neskar Eiropas Savienības lēmumu pieņemšanas autonomiju un apstākli, ka Amerikas Savienotās Valstis lēmumu par līdzdalību ES krīzes pārvarēšanas operācijā pieņem katrā gadījumā atsevišķi.
      4.   Eiropas Savienība informē Amerikas Savienotās Valstis katru reizi, kad tā gatavojas pieņemt lēmumu grozīt 1. punktā minēto Padomes lēmumu vai pieņemt vai grozīt jebkādus saistītus īstenošanas pasākumus.
      5.   Amerikas Savienotās Valstis pēc savas ierosmes vai pēc ES lūguma, abām Pusēm apspriežoties, jebkurā brīdī var pilnīgi vai daļēji atteikties no līdzdalības ES krīzes pārvarēšanas operācijā.
      2. pants
      Darbības joma
      1.   Izņemot gadījumus, par kuriem Puses rakstiski būs vienojušās citādi, šo nolīgumu piemēro vienīgi tām ES krīzes pārvarēšanas operācijām, kurās Amerikas Savienotās Valstis sniedz ieguldījumu pēc šā nolīguma parakstīšanas dienas, un tas neskar nekādus esošos nolīgumus, ar ko reglamentē Amerikas Savienoto Valstu līdzdalību kādā ES krīzes pārvarēšanas operācijā.
      2.   Šajā nolīgumā aplūkots vienīgi Amerikas Savienoto Valstu ieguldījums ES krīzes pārvarēšanas operācijās civilā personāla, vienību un līdzekļu veidā (“ASV kontingents”).
      3. pants
      Personāla un vienību statuss
      1.   ES krīzes pārvarēšanas operācijai norīkotā ASV kontingenta statusu un it īpaši tā privilēģijas un imunitāti reglamentē ar nolīgumu par misijas statusu (“nolīgums par statusu”), ko noslēgusi ES un valsts, kurā notiek operācija, ar noteikumu, ka: a) Amerikas Savienotajām Valstīm dod iespēju izskatīt nolīgumu par statusu, pirms tās pieņem lēmumu par piedalīšanos operācijā, un b) ja laikā, kad vajadzētu izskatīt nolīgumu par statusu, tas vēl nav noslēgts, Puses apspriežas un vienojas par piemērotu alternatīvu risinājumu attiecībā uz ASV kontingenta statusu, neskarot ES vispārējo atbildību par to, lai pabeigtu vienošanās ar uzņēmējvalsti par ES personāla un vienību statusu.
      2.   Tā ASV kontingenta statusu, kas dien štābā vai komandgrupās, kuras atrodas ārpus valsts (vai valstīm), kur tiek īstenota operācija, attiecīgi reglamentē vienošanās starp štābu un komandgrupu vai attiecīgo(-ajām) valsti(-īm) un Amerikas Savienotajām Valstīm.
      3.   Ciktāl to atļauj Amerikas Savienoto Valstu normatīvie un administratīvie akti, Amerikas Savienotajām Valstīm ir tiesības īstenot jurisdikciju pār savu norīkoto personālu tajā valstī, kurā tiek izvērsta operācija.
      4.   Amerikas Savienotajām Valstīm ir pienākums saskaņā ar ASV tiesību aktiem atbildēt uz sūdzībām, kas saistītas ar līdzdalību ES krīzes pārvarēšanas operācijās un ko iesniedz ASV personāls vai kas attiecas uz ASV personālu. Šis noteikums nenozīmē atteikšanos no Amerikas Savienoto Valstu suverēnās imunitātes. Nekas šajā nolīgumā nav iecerēts tā, lai radītu jurisdikciju tiesā, kur šāda jurisdikcija vēl nepastāv, vai lai radītu realizējamas tiesības, uz kurām šādā tiesā varētu atsaukties pret Amerikas Savienotajām Valstīm.
      5.   Puses vienojas atteikties no jebkādām prasībām (izņemot līgumiskas prasības) vienai pret otru par kaitējumu vai zaudējumiem, kas nodarīti vienai vai otrai Pusei piederošai/tās rīcībā esošai mantai, vai par šādas mantas iznīcināšanu vai par vienas vai otras Puses personāla ievainošanu vai nāves gadījumiem, kas notikuši, pildot to oficiālos pienākumus saistībā ar šajā nolīgumā paredzētajām darbībām, izņemot rupjas nolaidības vai tīšu pārkāpumu gadījumos.
      6.   Amerikas Savienotās Valstis apņemas sniegt deklarāciju par atteikšanos no prasībām uz savstarpības pamata pret jebkuru ES dalībvalsti, kas piedalās ES krīzes pārvarēšanas operācijā, kurā piedalās Amerikas Savienotās Valstis, un apņemas to darīt, parakstot šo nolīgumu.
      7.   ES apņemas nodrošināt, ka ES dalībvalstis sniedz deklarāciju par atteikšanos no prasībām attiecībā uz jebkuru turpmāku Amerikas Savienoto Valstu piedalīšanos ES krīzes pārvarēšanas operācijā un apņemas to darīt, parakstot šo nolīgumu.
      4. pants
      Klasificēta informācija
      Saistībā ar ES krīzes pārvarēšanas operācijām piemēro Nolīgumu starp Amerikas Savienoto Valstu valdību un Eiropas Savienību par klasificētas informācijas drošību, ko noslēdza Vašingtonā 2007. gada 30. aprīlī.
      5. pants
      Dalība operācijā
      1.   Amerikas Savienotās Valstis ar īpašām instrukcijām cenšas nodrošināt to, ka personāls, ko tās norīko kā daļu no sava ieguldījuma ES krīzes pārvarēšanas operācijās (“norīkotais personāls”), savu misiju pilda tādā veidā, kas atbilst 1. pantā minētajam Padomes lēmumam, operācijas plānam un saistītajiem īstenošanas pasākumiem, un tos pilnībā atbalsta.
      2.   Amerikas Savienotās Valstis savlaicīgi apspriežas ar ES par jebkādām izmaiņām savā ieguldījumā ES krīzes pārvarēšanas operācijā, kas veikts saskaņā ar šo nolīgumu.
      3.   Norīkotais personāls saņem attiecīgu medicīniskās pārbaudes apliecību un šādas apliecības kopiju, ko pēc pieprasījuma iesniegt attiecīgām ES iestādēm.
      6. pants
      Komandķēde
      1.   Izvēršanas periodā ES komandieris vai misijas vadītājs īsteno pārraudzības pilnvaras un vada norīkotā personāla un vienību darbību.
      2.   Norīkotais personāls un vienības paliek Amerikas Savienoto Valstu vispārējā pakļautībā.
      3.   Amerikas Savienotās Valstis ar īpašām instrukcijām cenšas nodrošināt, lai tas, kā norīkotais personāls veic savus pienākumus un izturas, pilnībā atbilst operācijas mērķiem un notiek ES komandiera vai misijas vadītāja vadībā un atbilstīgi viņa rīkojumiem.
      4.   Amerikas Savienotajām Valstīm ir tādas pašas tiesības un pienākumi ES krīzes pārvarēšanas operāciju ikdienas vadībā kā Eiropas Savienības dalībvalstīm, kuras piedalās operācijā.
      5.   ES komandieris vai misijas vadītājs ir atbildīgs par norīkotā personāla vispārējo disciplināro kontroli. Disciplinārlietu atbilstīgi ierosina Amerikas Savienotās Valstis.
      6.   Amerikas Savienotās Valstis ieceļ valsts kontingenta kontaktpunktu (“VKK”), kas pārstāv ASV kontingentu attiecīgajā ES krīzes pārvarēšanas operācijā. VKK sniedz misijas vadītājam ziņojumus par attiecīgās valsts jautājumiem un ir atbildīgs par operācijas kontingenta disciplīnu ikdienā.
      7.   Lēmumu izbeigt operāciju pieņem Eiropas Savienība pēc apspriešanās ar Amerikas Savienotajām Valstīm, ja laikā, kad šāds lēmums tiek apsvērts, Amerikas Savienotās Valstis joprojām sniedz ieguldījumu ES krīzes pārvarēšanas operācijā.
      7. pants
      Finanšu aspekti
      1.   Amerikas Savienotās Valstis sedz izmaksas, kas saistītas ar ASV līdzdalību ES krīzes pārvarēšanas operācijās, izņemot gadījumus, kad izmaksas sedz no kopīgiem līdzekļiem, kā izklāstīts misijas operatīvajā budžetā.
      2.   Eiropas Savienība atbrīvo Amerikas Savienotās Valstis no finanšu ieguldījumiem ES krīzes pārvarēšanas operācijas operatīvajā budžetā, ja Eiropas Savienība nolemj, ka Amerikas Savienotās Valstis sniedz nozīmīgu ieguldījumu. Amerikas Savienotās Valstis tiek informētas par ES lēmumu attiecībā uz finanšu ieguldījumiem operatīvajā budžetā laikā, kad notiek 1. panta 2. punktā minētās apspriedes.
      3.   Amerikas Savienoto Valstu līdzdalība saskaņā ar šo nolīgumu ES krīzes pārvarēšanas operācijās ir atkarīga no tā, vai ir pieejami atbilstīgi finanšu līdzekļi.
      8. pants
      Vienošanās nolīguma īstenošanai
      Amerikas Savienoto Valstu un Eiropas Savienības atbilstīgās iestādes paraksta visas tehniskās, finansiālās un administratīvās vienošanās, kas vajadzīgas šā nolīguma īstenošanai.
      9. pants
      Domstarpību izšķiršana
      Domstarpības par šā nolīguma interpretāciju vai piemērošanu Puses risina ar diplomātiskiem līdzekļiem.
      10. pants
      Stāšanās spēkā un pārtraukšana
      1.   Šis nolīgums stājas spēkā pirmā mēneša pirmajā dienā pēc tam, kad Puses paziņojušas viena otrai par šim nolūkam vajadzīgo iekšējo procedūru pabeigšanu.
      2.   Šo nolīgumu provizoriski piemēro no tā parakstīšanas dienas.
      3.   Šo nolīgumu Puses regulāri pārskata.
      4.   Šo nolīgumu var grozīt, pamatojoties uz Pušu savstarpēju rakstisku vienošanos.
      5.   Katra no Pusēm var šo nolīgumu pārtraukt, par to rakstveidā paziņojot otrai Pusei sešus mēnešus iepriekš.

         Parakstīts Vašingtonā, divi tūkstoši vienpadsmitā gada septiņpadsmitajā maijā, divos eksemplāros angļu valodā.

               Eiropas Savienības vārdā –
            C. ASHTON

               Amerikas Savienoto Valstu vārdā –
            H. CLINTON

         DEKLARĀCIJU TEKSTS

            ES dalībvalstu deklarācijas teksts:
         “ES dalībvalstis, kas piemēro ES Padomes lēmumu par ES krīzes pārvarēšanas operāciju, kurā piedalās Amerikas Savienotās Valstis, paredz, ciktāl pieļauj to iekšējā tiesību sistēma, cik vien iespējams atteikties no prasībām pret Amerikas Savienotajām Valstīm dalībvalstu personāla ievainošanas vai nāves gadījumā vai gadījumā, ja tām ir radīti zaudējumi vai bojāts to īpašums, ko izmanto ES krīzes pārvarēšanas operācijas darbībai, ja šāds ievainojums, nāve, zaudējums vai bojājums

                     —

                     radies Amerikas Savienoto Valstu personāla darbības dēļ, pildot pienākumus saistībā ar ES krīzes pārvarēšanas operāciju, izņemot rupjas nolaidības vai tīša noteikumu pārkāpuma gadījumā, vai

                     —

                     radies, izmantojot jebkādu īpašumu, kas pieder Amerikas Savienotajām Valstīm, ja šis īpašums ir izmantots saistībā ar operāciju, izņemot gadījumus, kad ES krīzes pārvarēšanas operācijas Amerikas Savienoto Valstu personāls, kas izmanto šo īpašumu, ir vainojams rupjā nolaidībā vai tīšā noteikumu pārkāpumā.”

            Amerikas Savienoto Valstu deklarācijas teksts:
         “Amerikas Savienotās Valstis, kad tās piedalās ES krīzes pārvarēšanas operācijā, paredz, ciktāl pieļauj to iekšējā tiesību sistēma, cik vien iespējams atteikties no prasībām pret jebkuru citu valsti, kas iesaistīta ES krīzes pārvarēšanas operācijā, Amerikas Savienoto Valstu personāla ievainošanas vai nāves gadījumā vai gadījumā, ja tām ir radīti zaudējumi vai bojāts to īpašums, ko izmanto ES krīzes pārvarēšanas operācijas darbībai, ja šāds ievainojums, nāve, zaudējums vai bojājums

                     —

                     radies personāla darbības dēļ, pildot pienākumus saistībā ar ES krīzes pārvarēšanas operāciju, izņemot rupjas nolaidības vai tīša noteikumu pārkāpuma gadījumā, vai

                     —

                     radies, izmantojot jebkādu īpašumu, kas pieder valstīm, kuras piedalās ES krīzes pārvarēšanas operācijā, ja šis īpašums ir izmantots saistībā ar operāciju, izņemot gadījumus, kad ES krīzes pārvarēšanas operācijas personāls, kas izmanto šo īpašumu, ir vainojams rupjā nolaidībā vai tīšā pārkāpumā.”


title: 2012/596/ES: Eiropas Parlamenta Lēmums ( 2012. gada 10. maijs ) par Eiropas Policijas biroja 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eiropas Policijas biroja 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/276

         EIROPAS PARLAMENTA LĒMUMS
   (2012. gada 10. maijs)
   par Eiropas Policijas biroja 2010. finanšu gada budžeta izpildes apstiprināšanu
   (2012/596/ES)
   EIROPAS PARLAMENTS,

               —

               ņemot vērā Eiropas Policijas biroja 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Policijas biroja (Europol) 2010. finanšu gada pārskatiem, ar Biroja atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2009. gada 6. aprīļa Lēmumu 2009/371/TI, ar ko izveido Eiropas Policijas biroju (Eiropolu) (3), un jo īpaši tā 43. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0111/2012),

               1.

               sniedz Eiropas Policijas biroja direktoram apstiprinājumu par Biroja 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Policijas biroja direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 179. lpp.

      (2)  OV L 248, 16.9.2002., 1. lpp.

      (3)  OV L 121, 15.5.2009., 37. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eiropas Policijas biroja 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Policijas biroja 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Policijas biroja (Europol) 2010. finanšu gada pārskatiem, ar Biroja atbildēm (1),

                  —

                  ņemot vērā Padomes 2012. gada 21. februāra ieteikumu (06083/2012 – C7-0051/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2009. gada 6. aprīļa Lēmumu 2009/371/TI, ar ko izveido Eiropas Policijas biroju (Eiropolu) (3), un jo īpaši tā 43. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0111/2012),

                  A.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Biroja 2010. gada kopējais budžets bija EUR 92 800 000 un tā kā Savienības iemaksa Biroja budžetā 2010. gadā bija EUR 79 724 150 (5),

         Budžeta un finanšu pārvaldība

                  1.

                  pauž nožēlu par pārnesto apropriāciju augsto līmeni un uzkrāto izdevumu zemo līmeni; pieņem zināšanai Biroja atbildi, ka ievērojama daļa līdzekļu tika pārnesta saistībā ar Biroja pārcelšanos uz jaunām telpām; atzinīgi vērtē Bbiroja veiktos papildu pasākumus un apņemšanos 2012. gadā uzraudzīt budžeta izpildi pa mēnešiem, īpašu uzmanību pievēršot līdzekļu pārnešanai;

                  2.

                  ņem vērā, ka saskaņā ar Biroja gada darbības pārskatu Biroja 2010. gada budžeta sākotnējais apmērs bija EUR 80 100 000; konstatē, ka budžetā tika izdarīti grozījumi, piešķirot gandrīz EUR 12 700 000 no apropriācijām, kas tika pārnestas no 2009. gada uz 2010. gadu un iekļautas 2010. gada budžetā, kā arī no Komisijas piešķirtajām dotācijām un papildu ieņēmumiem; ņem vērā Biroja paskaidrojumu, ka grozījumi sākotnējā budžetā tika izdarīti, lai atvieglotu tā pārveidi par aģentūru;

                  3.

                  ņemot vērā Biroja gada darbības pārskatu, secina, ka kopumā Biroja budžeta izpildes rādītājs 2010. gada beigās bija 98,3 % saistību apropriācijām un 73,6 % maksājumu apropriācijām;

                  4.

                  atzinīgi vērtē to, ka pēc budžeta izpildes apstiprinātājiestādes pieprasījuma 2012. gada 17. februārī tika nodrošināta 2010. finanšu gada galīgo pārskatu publiska pieejamība Biroja tīmekļa vietnē; tomēr uzsver, ka 2010. finanšu gada galīgos pārskatus būtu vajadzējis publiskot tūlīt pēc to pieņemšanas 2011. gada 13. septembrī; tādēļ aicina Biroju turpmāk rīkoties šādi, lai veicinātu savas darbības pārredzamību;

         Pārnestās apropriācijas

                  5.

                  aicina Biroju nekavējoties veikt pasākumus, lai samazinātu pārnesto apropriāciju lielo apmēru; norāda – Revīzijas palāta ir konstatējusi, ka pārnestās apropriācijas EUR 22 600 000 apmērā ir 25 % no 2010. gada budžeta; turklāt pauž vilšanos par to, ka pārnesto apropriāciju sadalījums veidoja 49 % no izdevumiem II sadaļā “Administratīvās izmaksas” un 59 % no izdevumiem III sadaļā “Pamatdarbības izdevumi”;

                  6.

                  norāda, ka pārnesto apropriāciju (EUR 22 600 000) sadalījums ir šāds:

                              —

                              EUR 11 300 000 izdevumiem saistībā ar Eiropola jauno mītni,

                              —

                              EUR 1 800 000 attiecas uz 26. nodaļu (Padomes Lēmuma, ar ko izveido Eiropas Policijas biroju (Eiropolu), 58. panta 4. punkts – saistības attiecībā uz Eiropola iepriekšējo tiesisko regulējumu),

                              —

                              EUR 9 500 000 citiem izdevumiem;

                  7.

                  uzskata, ka attiecība starp augsto pārnesto apropriāciju līmeni un zemo uzkrāto izdevumu līmeni (EUR 2 900 000 miljoni) ir nesamērīga un pretrunā budžeta gada pārskata principam;

                  8.

                  tomēr ņem vērā, ka būtiska pārnesto apropriāciju daļa ir saistīta ar ārkārtas apstākļiem, Birojam pārceļoties uz jauno mītni 2011. gadā sakarā ar novēlotu ēkas nodošanu ekspluatācijā 2010. gadā;

         Cilvēkresursi

                  9.

                  ņemot vērā Biroja gada darbības pārskatu, secina, ka vakanču īpatsvars gada beigās bija 4,5 %, nevis 2,5 %, kā bija plānots;

                  10.

                  aicina Biroju pieņemt Eiropas Savienības Civildienesta noteikumu (un citu saistītu iekšēju instrumentu) Īstenošanas noteikumus un sagatavot apmācības un attīstības sistēmu;

         Darbības rezultāti

                  11.

                  atzinīgi vērtē to, ka Biroja gada darba programma ir saskaņota ar Biroja stratēģiju 2010.-2014. gadam un tajā ir iekļauti galvenie darbības rādītāji, būtiski riski un resursi, kas piešķirti katra gada mērķa izpildei;

                  12.

                  tomēr aicina Biroju iekļaut gada darba programmā plānoto iepirkumu pārskatu, ko var uzskatīt par pamata Finanšu regulas Īstenošanas noteikumos paredzēto lēmumu par finansēšanu;

                  13.

                  aicina Biroju arī pabeigt departamentu un nodaļu precīzu uzdevumu un mērķu izstrādi, pamatojoties uz organizatoriskā darba uzdevumu aprakstu;

                  14.

                  ņem vērā to, ka saskaņā ar Biroja gada darbības pārskatu 2010. gada 22. oktobrī ekspluatācijā tika nodota SIENA 2.0 informācijas platforma tiesībaizsardzības iestāžu saziņas veidošanai un ka līdz 2010. gada beigām platformai SIENA bija pievienojusies 21 dalībvalsts un tai tika piesaistīti arī astoņu dalībvalstu līdzekļu atguves dienesti;

                  15.

                  turklāt konstatē, ka saskaņā ar Biroja gada darbības pārskatu, pamatojoties uz 2010. gada darba programmas novērtējumu, no 2010. gada 31. decembra ļoti labi panākumi ir gūti 14 (82 %) gada darba programmas mērķu sasniegšanā un labi panākumi tika gūti pārējo trīs (18 %) mērķu sasniegšanā;

                  16.

                  ņem vērā arī to, ka valde 2010. gadā pieņēma Biroja stratēģiju 2010.-2014. gadam un stratēģijas īstenošanas plānu;

                  17.

                  pārredzamības veicināšanas labad iesaka Birojam izveidot valdes locekļu sarakstu, iekļaujot tajā šo personu vārdus, finansiālo interešu deklarāciju un dzīves aprakstu, kurā norādīta darba pieredze un izglītība; ar gandarījumu konstatē, ka Biroja publiskā iepirkuma darbības un to darbuzņēmēju saraksts, ar kuriem 2010. gadā noslēgts līgums, ir publiskots Biroja tīmekļa vietnē;

         Iekšējā revīzija

                  18.

                  ņem vērā, ka Iekšējās revīzijas dienests (IRD) veica revīziju par iekšējās kontroles standartu īstenošanu, lai novērtētu to, cik lielā mērā tā notikusi attiecībā uz mērķiem un vērtībām, cilvēkresursiem, plānošanas un riska pārvaldības procesu, darbībām un pārbaudēm, informāciju un finansiālo ziņojumu sniegšanu, kā arī novērtēšanu un revīziju;

                  19.

                  norāda, ka IRD ir nācis klajā ar pieciem ļoti svarīgiem ieteikumiem saistībā ar:

                              —

                              pienākumu nošķiršanu,

                              —

                                 ex post pārbaudēm,

                              —

                              izņēmumiem procesos,

                              —

                              darbības nepārtrauktības plāniem,

                              —

                              darbību nepārtrauktību;

                        aicina Biroju izpildīt visus IRD ieteikumus un informēt budžeta izpildes apstiprinātājiestādi par veiktajiem pasākumiem;

                  20.

                  ņemot vērā Eiropas Policijas akadēmijas un Eiropola savstarpējo papildināmību, kā arī iespējamās sinerģijas, aicina Komisiju līdz 2013. gada martam sagatavot vispusīgu ietekmes novērtējumu attiecībā uz šo abu aģentūru iespējamo apvienošanu, norādot izmaksas un ieguvumus;

                  21.

                  attiecībā uz citiem konstatējumiem, kas pievienoti Parlamenta lēmumam par budžeta izpildes apstiprināšanu un kam ir horizontāls raksturs, atsaucas uz tā 2012. gada 10. maija rezolūciju (6) par aģentūru darbības rādītājiem, finanšu pārvaldību un kontroli.

         (1)  OV C 366, 15.12.2011., 179. lpp.

         (2)  OV L 248, 16.9.2002., 1. lpp.

         (3)  OV L 121, 15.5.2009., 37. lpp.

         (4)  OV L 357, 31.12.2002., 72. lpp.

         (5)  OV L 64, 12.3.2010., 1046. lpp.

         (6)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).